নাসর (দেবতা)

নাসর বা Nasr (আরবি: نسر "শকুন") সম্ভবত হিময়ারীদের একটি প্রাক-ইসলামিক আরবীয় দেবতা ছিলো। হিমায়ারে শকুনের চিত্র সম্বলিত ভাস্কর্য পাওয়া গেছে, যার মধ্যে রয়েছে মাসনাআত মারিয়া এবং হাদ্দাত গুলাইস।Paul Yule, Late Ḥimyarite Vulture Reliefs, in: eds. W. Arnold, M. Jursa, W. Müller, S. Procházka, Philologisches und Historisches zwischen Anatolien und Sokotra, Analecta Semitica In Memorium Alexander Sima (Wiesbaden 2009), 447–455,  Nasr নামটি থিওফোরিক নামগুলোতেও পাওয়া যায়। কিছু পণ্ডিত Nasr কে Maren-Shamash এর সাথে চিহ্নিত করেছেন, যাকে প্রায়শই হাতরার চিত্রে শকুন দ্বারা ঘিরে থাকতে দেখা যায়। হিশাম ইবনে আল-কালবির কিতাব আল-আসনাম (Book of Idols) বালখায় নাসরের একটি মন্দিরের বর্ণনা দেয়, যা অন্যথায় একটি অজানা স্থান। কিছু সূত্র এই দেবতাকে "হিময়ারের ধু-আল-খিলা উপজাতির" বলে মনে করে। হিময়ারীয় শিলালিপিতে "পূর্বের শকুন" এবং "পশ্চিমের শকুন" বর্ণিত বলে মনে করা হতো, যা অগাস্টাস হেনরি কিন সলস্টিস উপাসনার ব্যাখ্যা করেছিলেন। যাইহোক, এগুলিকে এখন n-s-r -কে একটি প্রিপোজিশন হিসাবে  "পূর্বদিকে" এবং "পশ্চিমদিকে" বলে মনে করা হয় । জে স্পেন্সার ট্রিমিংহাম বিশ্বাস করতেন যে নাসর "সূর্যের প্রতীক"।Trimingham, J. Spencer (1990). Christianity Among the Arabs in Pre-Islamic Times. Stacey Publishing. . pg. 20

 ক্লাসিক্যাল রেফারেন্স 

 কুরআন থেকে: 
"তারা বলে: তোমরা নিজেদের উপাস্যদের ত্যাগ করো না; এবং ওয়াদ, সুওয়া, ইয়াগুস, ইয়াউক ও নাসরকেও ত্যাগ করো না।" [কুরআন 71:23]

 বেবিলনীয় তালমুদ থেকে: 
হানান বিন হিসদা আব্বা বিন আইবোর উদ্ধৃতি দিয়ে বলেন (কেউ কেউ হানান বিন রাভার উদ্ধৃতি মনে করেন) , "পাঁচটি স্থায়ী (প্রধান) মূর্তিপূজক মন্দির রয়েছে: বাবিলের বেলের মন্দির, বোরসিপ্পায় নেবোর মন্দির, মানবিজে আতারগাতিসের মন্দির, আশকেলনে সেরাপিসের মন্দির, এবং আরবে নিশরার মন্দির"।

 অ্যাডাইয়ের মতবাদ থেকে: 
কে এই নেবো, তোমরা যে মূর্তির পূজা কর? আর বেলকে যে সম্মান কর? দেখ, তোমাদের মধ্যে এমনও আছে যারা বাথ নিকালের পূজা করে, যেমন তোমাদের প্রতিবেশী হারানের বাসিন্দারা; আতারগাতিসকে পূজা করে মানবিজের লোকেরা; এবং নিশরাকে পূজা করে আরবরা। আর সূর্য ও চাঁদেরও পূজা করে বাকি হারানবাসী, যারা তোমাদের মতই।

 জ্যাকব অফ সেরুগের "মূর্তিগুলির পতনের উপর" গ্রন্থ থেকে: 
বলা হয় যে, শয়তান পারস্যবাসীদেরকে N-s-r কে নির্মাণ ও পূজা করার পথে পরিচালিত করেছিল।

  তথ্যসূত্র 

বিষয়শ্রেণী:আরবীয় দেবতা
বিষয়শ্রেণী:শকুন
বিষয়শ্রেণী:পুরাণে পাখি